Diari Oficial de la Generalitat Valenciana


Sumari del DOGV 6510, del 29-04-2011 (2011/4941)

Notificació de laude arbitral. Expedient número COIJAC/2010/1453/46.
--------------------------------------------------------------------

### Dades del document

Número de DOGV
:   6510

Data del DOGV
:   29-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/4941


Organisme emissor
:   Conselleria d'Indústria, Comerç i Innovació

Tipus de document
:   Anunci

Notificació de laude arbitral. Expedient número COIJAC/2010/1453/46. [2011/4941]  
Per haver-ho acordat així el president de la Junta Arbitral de Consum de la Comunitat Valenciana en l'expedient arbitral COIJAC/2010/1453/46, a l'empara del que s'ha disposat en els articles 58 i 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedix a notificar a l'interessat que a continuació s'especifica el laude arbitral recaigut en el mencionat expedient, mitjançant el present edicte:  
Interessat: Tintorerías Ecológicas Emilio Alapont Esteban  
Últim domicili conegut: c/ Torrente, 2, 46305 Albal  
Expedient: COIJAC/2010/1453/46   
Laude de data 21 de gener de 2000 que es dicta a València en els termes següents: «De la documentació que hi ha en l'expedient i de les al·legacions de les parts, este col·legi arbitral estima la pretensió de la part reclamant, Cristina Palacios de Dios, contra l'empresa reclamada, Tintorerías Ecológicas Emilio Alapont Esteban, en considerar que ha quedat acreditat que la catifa s'havia comprat recentment pel temps transcorregut entre la data que consta en la factura de compra de la catifa i el tiquet de depòsit en la tintoreria.   
D'acord amb les fotografies presentades per la part reclamant a l'acte d'audiència, s'hi observen clarament les taques que presenta la catifa objecte de la reclamació.   
Encara en el cas que fóra plausible l'explicació donada a posteriori per l'empresa reclamada, no es va advertir a la part reclamant dels possibles riscos que podia sofrir la catifa nova en netejar-la a la tintoreria.   
  
Atés que la restauració de la catifa resulta impossible, l'empresa reclamada haurà de pagar a la part reclamant l'import íntegre que consta en la factura de compra de la catifa, és a dir 812 euros, IVA inclòs, que haurà de depositar en la seu d'esta junta arbitral, situada al c/ Guàrdia Civil, núm. 21. Així mateix, la part reclamant procedirà a depositar la catifa objecte de la reclamació que quedarà a disposició de l'empresa reclamada perquè en procedisca a la retirada en el mateix lloc.  
Tot això s'haurà de fer efectiu en el termini de 15 dies a comptar des de l'endemà de la notificació del present laude.»  
  
L'indicat laude té caràcter vinculant i executiu i és eficaç des del dia de la notificació.  
Cosa que es comunica a l'interessat als efectes oportuns i previstos en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 60/2003, de 23 de desembre, d'Arbitratge, i se li fa saber que dins dels deu dies següents a la notificació del laude podrà demanar al col·legi arbitral correcció, aclariment o complement del laude, de conformitat amb el que s'ha disposat en l'article 39. Contra el laude és possible acció d'anul·lació, que s'haurà de presentar davant l'Audiència Provincial en el termini dels dos meses següents a la notificació o a l'aclariment a què es referix l'article 39 de la Llei d'Arbitratge, d'acord amb el que s'ha establit en l'article 40 i següents de la Llei d'Arbitratge 60/2003.  
  
I perquè servisca de notificació a l'interessat consignat anteriorment s'expedix el present edicte.  
  
València, 8 d'abril de 2011.- El president de la Junta Arbitral: Luis Abellán Tolosa.